paragraph_text: Harmonizacija prava je usklađivanje prava, odnosno pravnog sustava jedne države s određenim pravom ili pravnim poretkom drugog pravnog subjekta. U izvornoj verziji Rimskog ugovora iz 1957. harmonizacija je imala integracijsku funkciju koju provodi Zajednica, a to je usklađivanje zakona zemalja članica u opsegu koji je potreban za uspješno djelovanje zajedničkog tržišta.